ગઈ કાલે દિલ્હીમાં આ સિઝનનો સૌથી ઠંડો દિવસ રહ્યો હતો. જેના કારણે લોકોને ફરજિયાત તેમના ઘરમાં જ પુરાઈ રહેવાની ફરજ પડી હતી. હવામાન વિભાગની આગાહી છે કે હજુ આવતી કાલે પણ લઘુતમ તાપમાનમાં વધુ બે ડિગ્રીનો ઘટાડો થાય તેવી સંભાવના છે. આ ઉપરાંત ગઈકાલે ઉત્તર પ્રદેશના અનેક જિલ્લામાં ખાસ કરીને પશ્વિમ ઉત્તર પ્રદેશમાં દિવસ ભર ચાલુ રહેલી શીત લહેરથી જનજીવન પર અસર થઈ હતી. જેમાં ત્રણ વ્યકિતનાં મોત થયાં હતા. ગઈ કાલે ઉત્તર ભારતમાં ૧૧ ટ્રેન રદ કરવાની ફરજ પડી હતી. જ્યારે ૨૦ થી વધુ ટ્રેન મોડી ચાલી રહી છે. બીજી તરફ જમ્મુ-કાશ્મીરમાં ગઈકાલે લઘુતમ તાપમાનનો પારો ૩.૭ ડિગ્રી રહ્યું હતું. હિમાચલ પ્રદેશમાં સતત પાંચમા દિવસે પણ વીજળીની સમસ્યા જોવા મળી હતી. બરફ વર્ષા અને વરસાદના કારણે અનેક પર્યટકો ફસાઈ ગયા હતા.